
                                            R E P U B L I K A   H R V A T S K A

R J E Š E N J E

	Visoki prekršajni sud Republike Hrvatske u vijeću sastavljenom od sutkinja Anđe Ćorluka kao predsjednice vijeća, te Ivanke Mašić i Mirjane Medić kao članica vijeća, uz sudjelovanje više sudske savjetnice Koraljke Polak Medaković kao zapisničarke, u prekršajnom postupku protiv okrivljenog Damira Šustića, odlučujući o troškovima prekršajnog postupka uslijed žalbe oštećene Slavice Šustić podnesenoj  protiv rješenja Općinskog prekršajnog suda u Splitu broj Pp-17846/2022 od 18. travnja 2024., u sjednici vijeća održanoj 27. kolovoza 2026.,

r i j e š i o   j e
 
Odbija se kao neosnovana žalba oštećene Slavice Šustić i potvrđuje pobijano rješenje.

Obrazloženje

1.Pobijanim rješenjem Općinskog prekršajnog suda u Splitu broj Pp-17846/2022 od 18. travnja 2024.,  oštećena Slavica Šustić odbijena je sa zahtjevom za naknadom nagrade i nužnih izdataka njezina opunomoćenika Ante Ćurkovića, odvjetnika iz Splita.

2.Protiv tog rješenja pravodobnu žalbu podnijela je oštećena Slavica Šustić, po svome opunomoćeniku Anti Ćurkoviću, odvjetniku iz Splita, pobijajući je po svim zakonom dopuštenim osnovama.

3.Žalba nije osnovana.

4.Ispitujući pobijano rješenje sukladno odredbi članka 211. stavak 3. i članka 202. stavak 1. Prekršajnog zakona (Narodne novine broj 107/07., 39/13., 157/13., 110/15., 70/17., 118/18., 114/22. i 86/26.), ovaj sud nije pronašao povrede na koje je dužan paziti po službenoj dužnosti, a također nije pronađena niti osnovanost žalbenih navoda.

5.Prvostupanjsko rješenje je u izreci, a koja jedina stječe pravomoćnost valjano. Obrazloženje takve odluke je pogrešno. Međutim, pogrešno obrazloženje otklonit će se odlukom ovoga suda koja u svome meritumu ostaje neizmijenjena. Oštećena nema pravo na trošak nagrade svoga opunomoćenika.

6.Prekršajni zakon je u cijelosti riješio navedenu procesnu situaciju, slijedom čega supsidijarna primjena Zakona o kaznenom postupku, a što se sugerira u žalbi, nije opcija.

7.Odredbom članka 138. stavak 2. točka 6. Prekršajnog zakona riješeno je da troškovi prekršajnog postupka, u odnosu na oštećenika, obuhvaćaju isključivo nužne izdatke oštećenika i oštećenika tužitelja te njihovih zakonskih zastupnika i njihovih opunomoćenika. Stoga ne i nagradu koju oštećena potražuje. 

8.Slijedom navedenog, budući žalbenim navodima nije dovedeno u pitanje pobijano rješenje u svome meritumu, riješeno je kao u izreci.

Zagreb, 27. kolovoza 2026.


Zapisničarka:							Predsjednica vijeća:
[bookmark: _GoBack]
Koraljka Polak Medaković, v.r.					Anđa Ćorluka, v.r.


Rješenje se dostavlja Općinskom prekršajnom sudu u Splitu u 6 ovjerenih prijepisa.

						Za točnost otpravka – ovlašteni službenik
                                                                Upraviteljica zajedničke sudske pisarnice

							        Edita Vrkljan

